મુઝફ્ફરપુર બળાત્કાર કાંડ સંદર્ભે બિહારની નીતિશ સરકાર સામે શનિવારે જંતરમંતર પર વિરોધ પ્રદર્શનમાં તમામ વિપક્ષોની એકતા જોવા મળી હતી. રાષ્ટ્રીય જનતા દળના નેતા તેજસ્વી યાદવના ધરણાંના સમર્થનમાં કોંગ્રેસ અધ્યક્ષ રાહુલ ગાંધી, આમ આદમી પાર્ટીના સંયોજક અને દિલ્હીના મુખ્યમંત્રી અરવિંદ કેજરીવાલ, ડાબેરી નેતાઓ ડી રાજા અને સીતારામ યેચુરી, તૃણમૂલ કોંગ્રેસના દિનેશ ત્રિવેદી, જનતા દળ જૂથના શરદ યાદવ, તેમજ સંજય સિંહ, જિતનરામ માંઝી જેવા નેતાઓ પહોંચ્યા હતા. વિપક્ષોએ જંતરમંતર પર આ કેસ મામલે કેન્ડલ માર્ચ પણ યોજી હતી.